I Z V O D I Z Z A P I S N I K A

od 31. svibnja 2022. godine,

sa 12. sjednice Općinskog vijeća Općine Gola,  
održane u prostorijama Općine Gola, s početkom u 15,15 sati.

Sjednica je sazvana sazivom: KLASA: 024-02/22-01/05, URBROJ: 2137-6-22-1, od 27. svibnja 2022. godine.

Prisutni članovi Općinskog vijeća:

1. Marijan Lukčin, predsjednik,
2. Milan Foruglaš, član,
3. Marko Šlabek, član,
4. Tatjana Blažeković, članica,
5. Biserka Kišivan, članica,
6. Darko Belčić, član.

Nisu prisutni članovi Općinskog vijeća:

1. Alen Kićinbaći, član (nije opravdao izostanak),
2. Krešimir Sajalpal, član (opravdao izostanak),
3. Marko Horvat, član (nije opravdao izostanak).

Ostali prisutni:

1. Stjepan Milinković, dr.med., općinski načelnik,
2. Karolina Foruglaš, viši stručni suradnik za računovodstvene poslove,
3. Nikolina Vedriš, referent za opće poslove.

Sjednicu Općinskog vijeća otvorio je u 15,15 sati *predsjednik* Marijan Lukčin i pozdravio prisutne.

Na temelju izvršene prozivke *predsjednik* Općinskog vijeća konstatirao je da je sjednici prisutna većina članova (6 članova) pa Općinsko vijeće može donositi pravovaljane akte.

*Predsjednik:* Dnevni red ste primili u materijalima, ima tko kakvu primjedbu?

Budući da nema primjedbi ni dopuna Dnevnog reda, predsjednik daje na glasovanje slijedeći

D N E V N I R E D:

1. Donošenje Godišnjeg Izvještaja o izvršenju Proračuna Općine Gola za 2021. godinu,
2. Donošenje Odluke o raspodjeli rezultata poslovanja Općine Gola za 2021. godinu,
3. Donošenje Zaključka o usvajanju Izvješća o izvršenju Programa održavanja komunalne infrastrukture na području Općine Gola u 2021. godini,
4. Donošenje Zaključka o usvajanju Izvješća o izvršenju Programa gradnje objekata i uređaja komunalne infrastrukture na području Općine Gola u 2021. godini,
5. Donošenje Zaključka o usvajanju Izvješća o izvršenju Plana javnih potreba u socijalnoj skrbi na području Općine Gola u 2021. godini,
6. Donošenje Zaključka o usvajanju Izvješća o izvršenju Programa javnih potreba u osnovnom školstvu na području Općine Gola u 2021. godini,
7. Donošenje Zaključka o usvajanju Izvješća o izvršenju Programa javnih potreba u djelatnosti predškolskog odgoja na području Općine Gola u 2021. godini,
8. Donošenje Zaključka o usvajanju Izvješća o izvršenju Programa javnih potreba u kulturi na području Općine Gola u 2021. godini,
9. Donošenje Zaključka o usvajanju Izvješća o izvršenju Programa javnih potreba u sportu na području Općine Gola u 2021. godini,
10. Donošenje Zaključka o usvajanju Izvješća o izvršenju Programa utroška sredstava šumskog doprinosa na području Općine Gola u 2021. godini,
11. Donošenje Zaključka o usvajanju Izvješća o izvršenju Programa javnih potreba sufinanciranja vjerskih zajednica na području Općine Gola u 2021. godini,
12. Donošenje Zaključka o usvajanju Izvješća o izvršenju Programa utroška sredstava naknade iz postupaka ozakonjenja nezakonito izgrađenih zgrada na području Općine Gola u 2021. godini,
13. Donošenje Zaključka o usvajanju Izvješća o izvršenju Programa javnih potrebna u protupožarnoj i civilnoj zaštiti na području Općine Gola u 2021. godini,
14. Donošenje Zaključka o usvajanju Izvješća o izvršenju Programa utroška sredstava prihoda od eksploatacije mineralnih sirovina na području Općine Gola u 2021. godini,
15. Donošenje Odluke o izmjeni Odluke o visini i načinu isplate poticajne naknade liječnicima opće medicine zaposlenim u ordinaciji opće medicine Doma zdravlja Koprivničko-križevačke županije u Goli radi njihovog trajnog ostanka u radnom odnosu i obavljanje poslova primarne zdravstvene zaštite u ruralnom području,
16. Donošenje Odluke o visini naknade predsjedniku i članovima Općinskog vijeća Općine Gola,
17. Donošenje Odluke o izradi IV. ciljanih izmjena i dopuna Prostornog plana uređenja Općine Gola,
18. Izvješće općinskog načelnika o aktivnostima u Općini Gola u proteklom razdoblju,
19. Pitanja i prijedlozi.-

*Nakon glasovanja predloženi dnevni red je jednoglasno (6 glasova „za“) usvojen.*

*Predsjednik:* Zapisnik od prošle sjednice ste primili. Ima tko kakvu primjedbu?

Budući da nema primjedbi konstatira se jednoglasno (6 glasova „za“) usvajanje zapisnika sa 11. sjednice Općinskog vijeća.

**Točke 1.**

*Karolina Foruglaš:* Mi bismo to sve ujedinili od prve točke jer su to sve popratni dokumenti koje moramo donijeti, a koji službeno prate Proračun, odnosno Godišnji izvještaj.

*Predsjednik* daje prijedlog za glasovanje nakon kojeg Općinsko vijeće Općine Gola jednoglasno (6 glasova „za“) potvrđuje objedinjenje prvih 14. točaka Dnevnog reda.

*Karolina Foruglaš:* Prvo bi objasnila o Proračunu. Dobili ste svi Godišnji izvještaj o izvršenju Proračuna za 2021. godinu. Odmah na naslovnoj stranici vidite da su ukupni prihodi Općine Gola 18.637.1588,06 kn. Kada tome dodamo 15.500,00 kn od primitaka od zaduživanja, to su povrati koje su stipendisti ili primatelji učeničkih i studentskih kredita vraćali u naš Proračun, dobivamo ukupne prihode i primitke u iznosu od 18.652.658,06 kn. Ukupni rashodi Općine Gola bili su 14.361.749,35 kn. Kada od ukupnih prihoda i primitaka oduzmemo te rashode, višak koji prenosimo u iduću godinu je 4.290.908,71 kn. Tu u predzadnjem redu vidite da je višak prihoda i primitaka prenesen iz prethodne godine 1.817.171,27 kn. Kada zbrojimo višak iz ove godine i preneseni višak iz prošle godine, vidimo da je višak prihoda i primitaka za pokrića u slijedećem razdoblju 6.108.079,98 kn. U ovoj Odluci o raspodjeli rezultata koja se nalazi pod točkom 2, vidite da je taj višak prihoda raspoređen na 2 konta, višak pri 5.753.822,54 kn i višak primitaka od financijske imovine u iznosu od 354.257,44 kn. Na slijedećoj stranici godišnjeg Izvještaja nalazi se račun prihoda i rashoda, odnosno sva konta prihoda koja je Općina Gola imala u prošloj godini. Vidite da je najveći prihod ostvaren od pomoći iz inozemstva, unutar općeg Proračuna, tu je najveća stavka ove tekuće pomoći iz državnog Proračuna, svaki mjesec dobivamo pomoć iz Državnog proračuna. Tu su knjižene i pomoći koje dobivamo iz Općine Novigrad Podravski i Općine Legrad za projekte koje imamo i kapitalne pomoći iz Proračuna. Jedan dio tih kapitalnih pomoći odnosi se na sanaciju odlagališta koje smo imali u 2020. godini, ali smo uprihodili, jer je projekt završavao s 1. prosincem pa smo prihod toga imala i u prošloj godini. Najveća stavka prihoda je prihod od imovine, odnosno naknade za korištenje nefinancijske imovine, to vam je od eksploatacije mineralnih sirovina, odnosno plina. Što se tiče rashoda, najveća stavka Proračuna su materijalni rashodi iz skupine 32, dane u inozemstvo, odnosno pomoći proračunskim korisnicima, to su Osnovna škola i Dječji vrtić. Kod osnovne škole, vidjeli ste i u ovim zaključcima odnosno izvješćima načelnika da smo imali tekuću pomoć školi u iznosu od 620.000,00 kn i kapitalnu pomoć u iznosu od 350.000,00 kn, a za vrtić smo imali nešto preko 2.100 000,00 kn. Tu su i rashodi za ova kapitalna ulaganja koja se nalaze u skupini 4. Od tih kapitalnih projekata imali smo izgradnju nerazvrstanih cesta, izgradnju pješačke staze u ulici Petra Preradovića, izgradnju parkirališta kod groblja u Goli, odnosno faze 2 ograde u Goli, izgradnju ograde u Gotalovu na groblju, imali smo nabavu mobilnog reciklažnog dvorišta, izgradnju odnosno dogradnju dječjeg vrtića kod škole u Goli i nabava nematerijalne imovine odnosno, to je sva projektna dokumentacija i prostorni plan koji smo imali u prošloj godini. Evo, to bi ukratko bilo to, imate kakva pitanja?

*Darko Belčić:* Pa mene zanima ovaj višak, sve skupa 6.000.000,00 kn. Ovih 1.800.000,00 je od 2020. godine još?

*Karolina Foruglaš:* Tako je, od 2020,ali to je višk za pokriće u ovoj godini, ali to nije isto što i stanje na računu.

*Darko Belčić:* Da, to me samo zanima, jer su se ta sredstva mogla potrošiti na neke druge stvari ili to treba prelaziti u drugu godinu, to me zanima?

*Karolina Foruglaš:* Pa jedino da smo imali nekakve projekte, ali sve kaj je bilo planirano je i realizirano u prošloj godini. A malo je kolega Salajpal kojeg sad nema uvijek spominje za taj hladniji pogon koji si mi moramo zapravo osigurati sredstva. Teško je planirati prihode i rashode. Npr. Sad kroz koje vrijeme bude pred vama i Polugodišnji izvještaj Proračuna 2022. i vidjeli budete da su prihodi od rente porasli čak u odnosu na prošlu godinu, ali to su prihodi na koje se ne možemo oslanjati. Ta renta u ovom času je takva, u sljedećoj polovici ne mora biti takva. Teško je planirati. Ali prošle godine je bio odnos prihoda i rashoda drugačiji. Rashodi su u prošloj godini baš zbog sanacije odlagališta bili za milijun i pol veći nego prihodi, ali je isto tako bilo i 3.300.000,00 kn, skoro 400 za pokrića u sljedećem razdoblju i ta je razlika između većih rashoda od prihoda se pokrila od tog prijenosa.

*Predsjednik:* Hvala lijepa, ima li još netko pitanje?

*Općinski načelnik:* Pa evo, Karolina je odgovorila. Mi moramo biti oprezni, mi smo općina kontinuiteta, reda i odgovornosti. Mi možemo spiskati sad taj novac, a naš mandat još tri godine traje. Nas će sad ove godine koštati obveze za dječji vrtić tri milijuna. Hvala Bogu da smo uz pomoć Ureda za demografiju onu prostoriju dogradili do vrtića Zvončić da možemo još jednu grupu. Mi sad 7 odjeljenja dječjih vrtića od jeseni imamo. To povisuje i broj teta i broj osoblja. Kandidirali smo vrtić, ali nećemo dobiti vjerojatno ako prođemo jer to su drukčiji kriteriji, nećemo dobiti sve. Ako dobijemo pola tog iznosa bit će dobro. Oni forsiraju gdje su nezbrinuta djeca, sad da mi imamo 30 nezbrinute djece možda bi bili u bodovima jači. A što vrijedi ovome tu ako mi napravimo na 3 kata vrtić, a njemu sad treba. Druga stvar, imamo još vremena sve napraviti. Ja ću vas poslije u izvješću upoznat koji su radovi i na koliko smo se natječaja prijavili, gdje smo prošli i nismo, radimo, ali financijski odgovorno jer moramo uvijek imati u rezervi, renta je upitna. Imali smo sjajnu vatrogasnu vježbu na desetki, ali dvije naše bušotine ne rade, i devetka ne radi koja je bila najpotrebnija. Inspekcija ju je zatvorila i ja dok sam bio zastupnik to nas je spasilo. Ima jedna druga olakotna okolnost, nadamo se da će doći u funkciju, to je bila strašna vježba, bila su dva člana uprave, Dalić i Markotić iz Zagreba, svi ste bili pozvani, vježba je bila impresivna u onom svom cijelom naletu. Plin je sad zlato, radi se na tome da se sve osposobi jer plina treba. Mi se sjećamo kakva su nekad bila vremena, 200.000,00 kn mjesečno rente, a ti trebaš platit vrtić. I mi o tome moramo brinuti i to odgovorno vodimo, ne srljamo, sve investicije idu svojim redoslijedom. Evo jučer sam bio u Ferdinandovcu, slabiji su, ali sve odluke jednoglasno, takvo zajedništvo, brinu o svojoj sredini, imaju težu situaciju jer demografski padaju, ali se trude. Ali su zajedno, sloga. Svi se trudimo, nema tko se ne trudi, mi imamo projekte i ako uspijemo sve projekte napraviti, hvala Bogu. Uskoro će i biti Rebalans, malo investicije povećati i nastavljamo istim tempom.

*Predsjednik* daje prijedlog na glasovanje nakon kojeg Općinsko vijeće Gola jednoglasno (6 glasova „za“) donosi

**GODIŠNJI IZVJEŠTAJ**

**o izvršenju Proračuna Općine Gola za 2021. godinu.**

*Godišnji Izvještaj se prilaže ovom zapisniku i njegov je sastavni dio.*

**Točka 2.**

**ODLUKU**

**o raspodjeli rezultata poslovanja Općine Gola za 2021. godinu.**

*Odluka se prilaže ovom zapisniku i njegov je sastavni dio.*

**Točka 3.**

**ZAKLJUČAK**

**o usvajanju Izvješća o izvršenju Programa održavanja komunalne infrastrukture na području Općine Gola u 2021. godini.**

*Izvješće i Zaključak prilažu se ovom zapisniku i njegov su sastavni dio.*

**Točka 4.**

**ZAKLJUČAK**

**o usvajanju Izvješća o izvršenju Programa gradnje objekata i uređaja komunalne infrastrukture na području Općine Gola u 2021. godini.,**

*Izvješće i Zaključak prilažu se ovom zapisniku i njegov su sastavni dio.*

**Točka 5.**

**ZAKLJUČAK**

**o usvajanju Izvješća o izvršenu Plana javnih potreba u socijalnoj skrbi na području Općine Gola u 2021. godini.**

*Izvješće i Zaključak prilažu se ovom zapisniku i njegov su sastavni dio.*

**Točka 6.**

**ZAKLJUČAK**

**o usvajanju Izvješća o izvršenju Programa javnih potreba u osnovnom školstvu na području Općine Gola u 2021. godini.**

*Izvješće i Zaključak prilažu se ovom zapisniku i njegov su sastavni dio.*

**Točka 7.**

**ZAKLJUČAK**

**o usvajanju Izvješća o izvršenju Programa javnih potreba u djelatnosti predškolskog odgoja na području Općine Gola u 2021. godini.**

*Izvješće i Zaključak prilažu se ovom zapisniku i njegov su sastavni dio.*

**Točka 8.**

**ZAKLJUČAK**

**o usvajanju Izvješća o izvršenju Programa javnih potreba u kulturi na području Općine Gola u 2021. godini.**

*Izvješće i Zaključak prilažu se ovom zapisniku i njegov su sastavni dio.*

**Točka 9.**

**ZAKLJUČAK**

**o usvajanju Izvješća o izvršenju Programa javnih potreba u sportu na području Općine Gola u 2021. godini.**

*Izvješće i Zaključak prilažu se ovom zapisniku i njegov su sastavni dio.*

**Točka 10.**

**ZAKLJUČAK**

**o usvajanju Izvješća o izvršenju Programa utroška sredstava šumskog doprinosa na području Općine Gola u 2021. godini.**

*Izvješće i Zaključak prilažu se ovom zapisniku i njegov su sastavni dio.*

**Točka 11.**

**ZAKLJUČAK**

**o usvajanju Izvješća o izvršenju Programa javnih potreba sufinanciranja vjerskih zajednica na području Općine Gola u 2021. godini.**

*Izvješće i Zaključak prilažu se ovom zapisniku i njegov su sastavni dio.*

**Točka 12.**

**ZAKLJUČAK**

**o usvajanju Izvješća o izvršenju Programa utroška sredstava naknade iz postupaka ozakonjenja nezakonito izgrađenih zgrada na području Općine Gola u 2021. godini.**

*Izvješće i Zaključak prilažu se ovom zapisniku i njegov su sastavni dio.*

**Točka 13.**

**ZAKLJUČAK**

**o usvajanju Izvješća o izvršenju Programa javnih potrebna u protupožarnoj i civilnoj zaštiti na području Općine Gola u 2021. godini.**

*Izvješće i Zaključak prilažu se ovom zapisniku i njegov su sastavni dio.*

**Točka 14.**

**ZAKLJUČAK**

**o usvajanju Izvješća o izvršenju Programa utroška sredstava prihoda od eksploatacije mineralnih sirovina na području Općine Gola u 2021. godini.**

*Izvješće i Zaključak prilažu se ovom zapisniku i njegov su sastavni dio.*

**Točka 15.**

*Predsjednik:* Odluka o izmjeni Odluke o visini i načinu isplate poticajne naknade liječnicima opće medicine zaposlenim u ordinaciji opće medicine Doma zdravlja Koprivničko-križevačke županije u Goli radi njihovog trajnog ostanka u radnom odnosu i obavljanje poslova primarne zdravstvene zaštite u ruralnom području.

*Općinski načelnik:* Vi ste donijeli već odluku da se daje ta naknada 72. 000,00 kn, problem je sad s doktorima, nismo mi jedini koji daju tu poticajnu naknadu, ovo je više odluka tehničke naravi.

*Karolina Foruglaš:* Zapravo se samo mijenja to da je u prvoj odluci stajalo da će se naknada isplaćivati na kraju godine, a u ovoj odluci se mijena da se naklada ne isplaćuje na kraju godine nego nakon godine dana rada u ambulanti. Kad doktorica Kolaric navrši godinu dana rada, ona nama može podnijeti zahtjev za isplatu tog novca. Slijedeći zahtjev može podnijeti nakon protoka godine dana od prethodnog zahtjeva, svakih 12 mjeseci, samo je to razlika.

*Općinski načelnik:* To je tehnička izmjena, iznos ostaje isti. Ovo je bila dobra namjera da se motivira da se da koncem godine, ali ona to nije htjela i sad je godina dana i to će biti za svakog koji provede godinu dana. To rade i Molve i Ferdinandovac koji je slabiji, i Novigrad i Kloštar, svi okolo jer su shvatili da drukčije ne ide. Mi moramo u ruralnim područjima razmišljati jer nam je to jako važan segment osim predškolskog i školskog odgoja. Samo da ne zaboravim da je prošli tjedan u srijedu bili su župan, zamjenik, 4-5 pročelnika, otvorili su onu našu kuhinju koju su značajno financirali, i dobru smo afirmaciju dobili i dobili smo nešto za igralište iza koje smo kandidirali, još nema rješenja za taj natječaj, valjda nema ni novca, ali oni su izrazili želju da će u županijskom Rebalansu predvidjeti za nas resto pa bi nam pomogli kao i za kuhinju da napravimo novo igralište. Ravnateljica ne smije raspisat natječaj dok joj ne daju zeleno svjetlo, ali od županije mora dobiti još i odobrenje jer je to županijska ustanova, a vrtići su u našoj ovlasti. Dom zdravlja je isto u županijskoj nadležnosti, bila je ravnateljica Doma zdravlja i možda se uspije riješiti, možda bi se ambulanta dala u koncesiju, onda bi bilo više interesa. Doktorica koja je sad je infektolog i ona stremi klinici, a dok dobiješ nekog, onda dođe netko mladi pa jedva čeka da dobije svoju šansu negdje u specijalizaciji. Spas bi bio da dobijemo za stalno, ali to je jako bitno. Diplomacija mora raditi, sa županijom je dobra suradnja samo što ona nije materijalno jaka, Proračun izgleda velik, ali najveći iznos je bolnica, koja je županijska koja je dužna. Zdravstvo u cijeloj državi košta 14 milijardi.

*Darko Belčić:* Znači ova doktorica kaj je bila prije nije dobila tih 72. 000,00 kn?

*Karolina Foruglaš:* Ne, ne, to je ista ta.

*Općinski načelnik:* Ona nije htjela na kraju godine, mi smo njoj ponudili. Ista je doktorica. Imala je pravo, ali nije htjela, pošteno je to.

*Predsjednik* daje prijedlog na glasovanje nakon kojeg Općinsko vijeće Gola jednoglasno (6 glasova „za“) donosi

**ODLUKU**

**o izmjeni Odluke o visini i načinu isplate poticajne naknade liječnicima opće medicine zaposlenim u ordinaciji opće medicine Doma zdravlja Koprivničko-križevačke županije u Goli radi njihovog trajnog ostanka u radnom odnosu i obavljanje poslova primarne zdravstvene zaštite u ruralnom području.**

*Odluka se prilaže ovom zapisniku i njegov je sastavni dio.*

**Točka 16.**

*Predsjednik:* Odluka o visini naknade predsjedniku i članovima Općinskog vijeća Općine Gola.

*Karolina Foruglaš:* Budem ja pojasnila jer nema pročelnice. Takva odluka je bila i prošle godine pred vama. Razlika je u tome što se u članku 2. predsjedniku Općinskog vijeća više neće naknada isplaćivati po sjednici nego mjesečno, 750,00 kn kao i dosad, samo što je bilo po sjednici. To smo tako preračunali da bude u skladu sa zakonom o lokalnoj i regionalnoj samoupravi u kojoj stoji da predsjednik vijeća u jedinicama koje imaju 1000 do 3000 stanovnika godišnje može primiti maksimalno 9000,00 kn. podijelili smo to s 12 mjeseci i to je tih 750,00 kn. I pročelnica je morala maknuti članak gdje se nama službenicima ukida naknada, mi smo isto dobivale naknadu za prisutnost na sjednicama izvan radnog vremena, prema uputi Ministarstva uprave više ne možemo primati tu naknadu i to je isto maknuto iz odluke, sve ostalo je isto.

*Predsjednik:* Ali postoji na drugi način da se to riješi.

*Karolina Foruglaš:* Znači ili da si isplatimo prekovremene ili da si to vrijeme sjednice zbrojeno koristimo možda kao slobodan dan.

*Predsjednik:* Ja pitam, možete se i vi uključiti u to, ja ne bi htio da netko bude zakinut. Ako ne možete na ovaj način, možda se može na drugi.

*Darko Belčić:* Da, ta dva sata ako ostanu duže mogu si to drugi dan iskoristiti ako im treba.

*Predsjednik:* Kak bi to sročili, da glasamo i gotovo.

*Karolina Foruglaš:* Mislim nemate vi kaj. U uputi stoji da mi vrijeme provedeno na sjednici možemo ili koristiti kao slobodan dan ili da nam bude plaćeno prekovremeno. S obzirom da mi nismo baš vezane na nekakvu satnicu, to bi bilo malo komplicirano pa budemo na ovaj način.

*Biserka Kišivan:* Znači lakše bi vam bilo da si slobodan dan uzmete nego prekovremeno.

*Karolina Foruglaš:* S obzirom da mi nismo plaćene po satnici, to bi bilo malo komplicirano. Naša plaća je vezana za naše koeficijente i onda je to komplicirano.

*Općinski načelnik:* Ma to su tehničke stvari koje se moraju sukladno zakonu provesti, ne smije nitko biti zakinut.

*Darko Belčić:* Za ovu odluku za predsjednika sam suzdržan.

*Općinski načelnik:* Ne može, odluka je u paketu. Može ili protiv ili suzdržan.

*Predsjednik:* Nisam ja samo na ovim sjednicama. Ja još dođem 3-4 puta.

*Karolina Foruglaš:* S obzirom da nekad imamo i dvije sjednice, nekad nemamo nijednu, zapravo je na isto.

*Darko Belčić:* Kakve veze ima kaj sam suzdržan, kaj mora biti jednoglasno?

*Općinski načelnik:* Ne, razumjeli smo.

*Predsjednik* daje prijedlog na glasovanje nakon kojeg Općinsko vijeće Gola nejednoglasno (5 glasova „za“, jedan „suzdržan“) donosi

**ODLUKU**

**o visini naknade predsjedniku i članovima Općinskog vijeća Općine Gola.**

*Odluka se prilaže ovom zapisniku i njegov je sastavni dio.*

**Točka 17.**

*Predsjednik:* Isto ste dobili u materijalima.

*Darko Belčić:* Krešo je rekao da bude nazvao i razgovarao se s Darinkom, da bi tu on htio nešto pomoći ako ste za.

*Karolina Foruglaš:* Je, razgovarali su. Kao što znate, Općina Gola je u fazi izrade IV. ciljanih izmjena i dopuna Prostornog plana uređenja Općine Gola zbog izgradnje školskog pristaništa na Dravi, bilo je nešto u koridoru brze ceste i zbog toga smo morali pristupiti tim izmjenama. To su ciljane izmjene vezane samo za to i ova odluka je samo jedna faza u tom procesu koje vijeće mora donijeti. Krešo je s Darinkom pričao, to njegovo se ne može riješiti u ovome jer su ovo baš ciljanje.

*Darko Belčić:* On je mislilo za neka domaćinstva da se to promijeni.

*Općinski načelnik:* Mi smo to digli maksimalno koliko smo mogli.

*Darko Belčić:* Bio je negdje na sastanku i rekao da su izašle nova pravila i da bi samo o tomu htio.

*Predsjednik:* Mi moramo misliti da zaštitimo u tom paketu i ovi koji su već li-la.

*Darko Belčić:* To pristanište bude išlo ili kaj? Bio sam u jednom društvu i pohvalili su načelnika koliko se bori za to pristanište i nikako da to krene. I baš su govorili da sad bude.

*Općinski načelnik:* Hvala koji su me pohvaljivali da se borim, uvijek se borim. Ja sam osigurao novce za projektnu dokumentaciju, onda zeleni, onda brza cesta, pa Hrvatske ceste i sad radimo te ciljane promjene. Tri milijuna kuna je bilo osigurano, ali ne možeš raditi ako nemaš papire. Ja se borim i imamo dobru komunikaciju s Lučkom kapetanijom i idu nam na ruku, ali ta brza cesta je tu bila zapisana, ona je u prostornom planu višeg reda, to treba poštovati, ali nadam se da smo sada našli način da to ukalupimo u taj dio i da napravimo tu marinu na Dravi, to je isto jedan projekt koji bi volio napraviti. Sad vi morate glasati da to ide po planu.

*Predsjednik* daje prijedlog na glasovanje nakon kojeg Općinsko vijeće Gola jednoglasno (6 glasova „za“) donosi

**ODLUKU**

**o izradi IV. ciljanih izmjena i dopuna Prostornog plana uređenja Općine Gola.**

*Odluka se prilaže ovom zapisniku i njegov je sastavni dio.*

**Točka 18.**

*Općinski načelnik:* Jedan dio sam već rekao. Želim reći da smo obavili prvu fazu zelene čistke i zahvaljujem svima koji su bili, i Milanu koji je koordinirao za Ždalu. Bit će još jedna u jesen i ne možete vjerovat koliko je to smeća. Sad smo prošli, bila je inspektorica zaštite okoliša, prošli smo i to. Baš sam jučer bio s direktorom Gregurek Drava koma pa imamo jedan od ponajboljih ustroja, ali i smeća čudo. Bale, folije, jedva sam namolio u Piškornici, ako ona ne profunkcionira, jadni mi. Svako malo se to puni, zeleni otoci su puni. Ima tu dosta ljudi koji su predani tom našem okolišu i jako mi je to drago. Drugo, priprema za dan općine, mi smo obavili već dva sastanka s udrugama, jeste dobili pozive? Koji nisu, dobit će poštom. Imamo komunikaciju na najvišoj razini sa vrhom vlasti tko bi došao. Hoćemo na svoj tradicionalni način, to je jednoglasna odluka, ali ima još jedna odluka koja se stalno povlači. Želim i vaše mišljenje čuti, ove godine neće biti, ali po pitanju koncerta, to me svi napinju. Dobro, ajde, gdje je udruga mladih, što ste s njom napravili, 3 udruge mladih, nema nijedne. Moraš nešto pokazat, jučer smo malo komunicirali u Ferdinandovcu, Thompson u Bregima kad se sad zbroji, do 500 000,00 kn se skupilo, hotelski smještaj i sve ostalo. Meni je žao na taj način svaku lipu zdrobiti, ali ako bude takvo mišljenje, onda bude, onda nemam ništa protiv, ali vijeće mora donijeti odluku. Može se napraviti nešto skromnije, neka se svi uključe, imamo KUD u Ždali, Prekodravski zvon, napravimo večeru, pozovemo tamburaše. Koprivnički Ivanec je Bebeka 150 000,00 kn platio, a Grdović koliko košta, i to ćemo provjeriti. Razmišljajte sami, nađite model. Ako imate bilokakav prijedlog, može, ja neću sam. A Dan općine ćemo napraviti po našem modelu koji nam je poznat, Bambino kup, jako veliki interes. Oni konji, konjogojska udruga kaže da bi mogli, i koze isto. I onaj sistem zajedništva, a dalje neka zarade ugostitelji, sad ih imamo 5. prihvaćam svaku sugestiju. Zajedno ćemo odlučiti, ali nemojte poslije reći ja nisam. Dalje, vrtić je prijavljena 7 grupa, u onaj prostor koji smo hvala Bogu uspjeli urediti. Vodovod, komunalije su potpisale ugovor s Hrvatskih vodama. Sve ide svojim tokom. I to je trend da svi naši dobiju vodu. Za pješačku stazu u Ždali dobili smo od Ministarstva regionalnog razvoja 250 000,00 kn.

*Karolina Foruglaš:* Projektna dokumentacija je na savjetovanju, a javni poziv za prijavu ponuda bude ovaj tjedan u srijedu. Velika je nabava i mora ići preko elektroničkog ugovora.

*Općinski načelnik:* Isto i odluka za groblje. Gdje god možemo dobiti, to je 148 000,00 kn, za nastavak ograde na groblju. Drugo nerazvrstane ceste savjetovanje isto je ovaj tjedan. To je i za izgradnju pješačke. Onda smo prijavili za financiranje ćelija solarnih za zgradom općine, priprema se i za krovište, i to ćemo. I gore su dva vrtića i prostor koji nam je bitan, i ambulanta. Bit će ove godine, krovište svakako u 8. mjesecu jer su praznici. I još se nismo prijavili za natječaj za igralište u parku, mislim da ćemo ovaj tjedan prijaviti. Jedino imamo pitanje u pregovorima smo za skladište, onaj projekt koji je stao, vatrogasci idu na to da bi htjeli vatrogasni nadogradit pa se to popeo iznos visoko pa bismo malo išli u izmjenu i po fazama. Večeras je razgovor s Ujlakijom i u petak kod projektantice. A i taj dio bismo dotjerali za ove prilike za goste, ali to ćete biti obaviješteni. Petra Rajkovača je poslala jedan dopis, ona je riješila sa županijom, ali obraća se i Vama, radi se o uređenju okućnice oko restorana, iskopali bi ribnjak 60x15 i stavili par vrsta životinja. Samo da primite na znanje.

*Predsjednik:* To je obiteljsko gospodarstvo.

*Darko Belčić:* Kako bude ribnjak tamo, to mi je prvi glas. A dobro, neka imaju.

*Općinski načelnik:* Darinka se ispričava svima, imala je neodgodivu obvezu, ona je nadležna.

*Karolina Foruglaš:* Koliko znam Petra će sutra doći kod Darinke i nazvat će gospodina Gerendaja u županiju da on bolje objasni.

*Općinski načelnik:* Evo primili ste na znanje.

*Karolina Foruglaš:* Ali koliko sam shvatila Petru, to ne podliježe nikakvim dozvolama. Oni ni ne trebaju.

*Milan Foruglaš:* Ma ne, to ti je jedina procedura što će tražiti da se to obradi, ako se netko utopi onda imaš odgovornost ako imaš ribnjak, pogotovo ribnjak, ali to je njihovo.

*Općinski načelnik:* Pa ima onaj Jurjević u Peterancu. Isto, ograđen.

*Biserka Kišivan:* Oni su valjda htjeli dati na znanje da se to bude radilo.

*Predsjednik:* Ako vi budete s njom recite, ako županija to po zakonu dozvoli, mi nemamo ništa protiv.

*Općinski načelnik:* Primili smo na znanje. Darinka neka vidi tu proceduru.

*Općinski načelnik: S*ad smo imali i sahranjivanje ovoga leša. Ovi građani dopeljaju pese.

*Karolina Foruglaš:* Da, to budete vidjeli i u Polugodišnjem izvješću, računi koje dobivamo od higijeničarske službe su strašni. Zadnja dva mjeseca oko 25 000,00 kn. 1000 kn je jedan.

*Tatjana Blažeković:* Ne znam kaj bi za to rekla. Mojem tati su dopeljali pesa iz Gotalova, bio je gladni, a on je njima platio tisuću kuna. Po čipu su ga našli i dopeljali. Ottova kućica. Je najeftinija.

*Karolina Foruglaš:* Da, išli smo na tri ponude.

*Karolina Foruglaš;* Koliko sam gledala, mi za jednog plaćamo još od prošle godine. Nije udomljen, nije uginuo i mi plaćamo karantenu i boravišne dane.

*Marko Šlabek:* Općina plaća ne čipirne, a čipirane vlasnici?

*Općinski načelnik:* A mi plaćamo čipiranje svima. Sad smo sahranjivali mrtaca N.N., koliko je to došlo? 12 000,00 kn i više jer je nađen na našem području. Onda sam ja zvao državno odvjetništvo dali bude sahranjen ili da bude u hladnjači, i ona isto košta. Sad se pak familija javila i traže iskopavanje. DNK mora zakonski biti. Budemo našli ime i to je to. A navodno je to bilo pred godinu dana, s mosta u Ludbregu, 25 godina, ali to su neslužbene informacije.

*Predsjednik:* Za tuču, koliko sam videl ima štete na kukuruzu i od jakog vjetra. Sutra budem ja zvao u županiju. 90% ječma i zobi je dolje.

*Marko Šlabek:* Tuča dok pada, kaj se tiče ječma, jako istuče klasje, možda je napola prazno.

*Predsjednik:* Došlo je samo za tuču. Budete provjerili u županiji i za jak vjetar?

*Općinski načelnik:* Može, ali dobra su pitanja, neka kažu i ako je za vjetar, neka se prijave, ne znam kako je s osiguranjem. A kolike su štete?

*Predsjednik:* Ima, Gotalovo, Otočka, Novačka je dobila dosta i Ždala. Meni se čini da ima 30% štete, ima potrebe, ali i za jak vjetar, budem zvao. 90% kukuruza se bude oporavilo, a ovo ima 30% priroda manje.

**Točka 19.**

*Biserka Kišivan:* Ja bi pitala za ona zvona i za klime.

*Karolina Foruglaš:* Darinka je kontaktirala Vedrana i treba napraviti projekta koji bude objedinio i društvene domove i mrtvačnice.

*Biserka Kišivan:* A kaj sa zvonima od crkve? To je doktor rekao da se tu rješava i kao da je došla ponuda.

*Karolina Foruglaš:* To najbolje sutra nazovite Darinku.

*Marko Šlabek:* Ja imam pitanje bude li se što obnavljalo iza skladišta?

*Predsjednik:* Koliko znam načelnik to rješava. Samo ne znam budu li stigli.

*Marko Šlabek:* Pitam jer smo mi konjogojska udruga htjeli napraviti pred 4 godine pa smo dobili negativni odgovor od općine. Da nije bilo u interesu.A mogli smo nabaviti željezne tubinge.

*Predsjednik:* Mi i udruge i sve spada na 5 ljudi. Pitanje je za ograde, tubinge i to, bude kaj to?

*Općinski načelnik:* Radimo na tome da, vidjet ćemo. Jagarinec će svoj drveni dio napraviti. Intenzivno radimo, nadamo se pomoći i potpori, ali nemojte nas držati za riječ. Ne znam samo da li ćemo uspjeti. Drveni dio nije problem, ali dio u sredini nam je jako bitan, to bi bilo s tubinzima.

*Marko Šlabek:* Mi smo imali pristup tim tubinzima, prije 3 godine, nije nam nitko dao komandu, znali smo gdje ima za kupiti, ali nema više po toj cijeni. Dobili smo negativan odgovor u to vrijeme da neka se složi s drvenim.

*Općinski načelnik:* Općina je uvijek bila za napredak. A ako imaš kakvu ideju, molim te žurno to dostavi. Općina je uvijek za, poglavito ako ništa ne košta. Materijali su skupi, građa. Brza cesta do Kloštra je pala jer je duplo više, Piškornica isto pala, dupli trošak, ne da se pratiti. Ali Piškornice se jako bojim, Hintov Bože oslobodi. Cijeli svoj politički život sam na tu sanaciju potrošio, izgubio dana i dana, ali to se ne može samo tako riješiti. Zagreb koji je malo jači i građani plaćaju 18% prireza, ne mogu riješiti smeće. Još samo da vas izvijestim, bila je skupština Drava.koma, bili su ovi iz županije tu u školi i išao je komunalni djelatnik na tu skupštinu u vezi onih kanti. Nije problem kupiti kante, međutim ja sam jučer s direktorom razgovarao, on je protiv kanti. Samo da ostane ova za miješani otpad, a ovo da idu žute i plave vreće kao i do sad. Ne može se ljude dopeljati u red, količina smeća raste strahovito ako imaju kante jer oni bacaju sve u njih, a ovako se vidi i on ako vidi nešto sporno, ostavi. Jer ovako će biti više smeća. Kolega, molim za ove tubinge provjerite čim prije, možda će nam trebati. Sutra to da znamo.

*Marko Šlabek:* Znam koja je bila cijena prije osam mjeseci.

*Predsjednik:* Ima još netko kakvo pitanje?

*Tatjana Blažeković:* Imam ja. Ja nisam bila na prošlom vijeću gdje se spominjalo da bi se jedna dionica asfaltirala. Pred dva vijeća na kraju vijeća tu smo razgovarali i bilo je riječ da ova dionica prema Miroslavu Vargi je čista, ali nema dovoljno sredstava pa bi se u Proračunu polugodišnjem povećalo. Sad me zanima odnosi li se to na tu dionicu ili se to ove godine uopće ne bude asfaltiralo?

*Općinski načelnik:* Ne, ne, ušla je, ta do Miroslava Varge je ušla. Projekcije su bile zastrašujuće, ali ide sve koje je predviđeno, čak i do vatrogasnog u Otočki. Ušlo je sigurno, to znam jer je bila neka zabuna pa su vukli neku tamo desno, i idu još one tri – četiri u Novački. I kod groblja ovdje u Goli da se ne taj uski dio riješi. U stanicama je na savjetovanju i sigurno je ušla. Sad će drugi tjedan biti raspisan natječaj, imali smo tu po kućama još dionica, ali sljedeće godine nastavljamo, nema nikakve. Pogledaj na stranicama sve piše. Od ceste ono prema Hlevnjaku i ta do Miroslava Varge. Projektant je malo bio u dilemi, nešto je govorio desno prema nasipu, ne znam kamo bi ta vodila uopće. Mogli bi malo i više ubaciti, ali smo bili malo oprezni, a onda i ne dobijemo potporu od županije, zato radimo po fazama da dobijemo te potpore svake godine za nerazvrstane ceste. 200 000,00 kn nas ne žulja ako dobijemo. Slijedeće godine je u planu ona u Ždali do Šalekovića, to smo već davno obećali, onda kraj Štefa, te su čiste i sad nas lovci isto pritišću za onu lovačku, i ona je bitna jako. Sve ćemo asfaltirati. Bitno je da moramo imati sređene papire. Naša je projekcija do kraja ovog mandata sve nerazvrstane ceste asfaltirati.

*Tatjana Blažeković:* Imam još jedno pitanje kaj se tiče dok je nevrijeme. Imamo li mi kakav broj telefona kamo bi oni mogli prijaviti gdje na primjer nitko ne živi, a srušilo se na cestu?

*Predsjednik:* Vatrogasci se zovu, lokalni vatrogasci. Oni imaju i pilu i sve i financiramo ih.

*Marko Šlabek:* Još jedno pitanje, neispravni hidranti.

*Darko Belčić:* To je stara bolest. To ja pitam već 10 godina pa ništa.

*Općinski načelnik:* Znaš kaj je po pitanju tih hidranata, to Blažeković vodi, on i brine i tu smo dosta vremena potrošili s Aušpergerom.

*Predsjednik:* Svaki treći hidrant u Goli ne radi.

*Marko Šlabek:* U Novačkoj je propustio.

*Predsjednik:* Oprostite načelniće, ja znam da smo mi tu jedanput imali na vijeću da smo dali zadaću vatrogascima u svakom selu neka provjere svakog hidranta.

*Marko Šlabek:* Ja pitam koga treba kontaktirati.

*Općinski načelnik;* Reko sam ti, Blažekovića, Pepca, a prvo Vedriša u Novački, predsjednik DVD-a Novačka.

*Milan Foruglaš:* Darinka mi je rekla, razgovarao sam s njom, ovaj odbor za šodranje, Marko se još uvijek vodi. Ona je rekla da to treba službeno promijeniti.

*Karolina Foruglaš:* Da, odluka mora biti, ali bude uskoro opet išlo vijeće, sad tijekom šestog mjeseca mora opet biti zbog nekih stvari tako da se onda može pripremiti ta odluka.

*Predsjednik:* Ali ja opet idem na ono da je on već izgubio određeni dio dana dok je to radio. Morat ćemo njemu nadoknaditi neke troškove, a ne onomu koji nije uopće radio ništa.

*Milan Foruglaš:* Ja sam to radio, pitam Darinku i veli da su oni to Marku isplatili. Ja radim, a on dobiva plaću.

*Predsjednik:* Zato ja velim, dok se to tijekom šestog mjeseca riješi, ti budeš dobio svoje.

*Milan Foruglaš:* Znaš koliko sam se ja angažirao. 700 kubika šodra je rastjerano po našim cestama. I još ima 300. Ali se isplatilo.

*Općinski načelnik:* A dajte to onda riješite, stavite odluku, mijenjajte.

*Predsjednik:* Dobro, to budemo onda na slijedećem vijeću, pamtite.

*Darko Belčić:* Ja imam jedan prijedlog. Zašto te poslove ne bi obavljao naš komunalni radnik?

*Općinski načelnik:* Ma ne, komunalni ima drugog posla. Ljudi to dobro rade.

*Predsjednik:* Evo ja sam upravo danas potpisao za malčiranje. I u sedmom mjesecu idu.

*Darko Belčić:* Kako i za ono, rekao sam za grejder, da to treba prije šodra.

*Predsjednik:* Da, ali to se donosi u paketu. Zato ove godine više nećemo ništa zavažati, prije jeseni ćemo.

*Općinski načelnik:* Znate kaj bude spas, Karolina, za sljedeću godinu ostavite opet isti iznos za puteve. A ove sve koje su asfaltirane će nam olakšavati. Samo onda nabavu treba vidjeti kako to bude išlo.

*Predsjednik:* pošto nema više pitanja, pozdravljam sve i vidimo se na Danu općine, hvala lijepa.

*Predsjednik* pozdravlja nazočne i završava sjednicu u 16,45 sati.

**ZAPISNIČAR: PREDSJEDNIK Nikolina Vedriš OPĆINSKOG VIJEĆA:**

**Marijan Lukčin**